Geografik nomlar

Geografik nomlar, toponimlar – Yer yuzasidagi geografik obyektlarning atoqli nomlari. Toponimlar orasida
 hududlar nomi – xoronimlar (Osiyo, Movarounnahr, Orolboʻyi),
 suv – gidronimlar (Orol dengizi, Amudaryo),
 relyef – oronimlar (Zarkosa togʻi, Qamchiq dovoni),
 aholi turar joylari – oykonimlar (Toshkent shahri, Samarqand shahri, Goʻzalkent qishlogʻi) va boshqa nomlar farq qilinadi.

Geografik nomlar vujudga kelgan vaqti, qaysi tilga mansubligi, mazmuni va tuzilishiga koʻra bir-biridan farq qilgani holda juda barqarordir. Geografik nomlarda geografik sharoitlar, tarix, til, madaniyat, sivilizatsiya va boshqa omillar aks etgan boʻladi. Geografik nomlarni toponimika tadqiq qiladi.O'zME. Birinchi jild. Toshkent, 2000-yilHasanov H. H., Yer tili, T., 1977; Hasanov H. H.., Oʻrta Osiyo joy nomlari tarixidan, T., 1965; Qorayev S, Geografik nomlar maʼnosi, T., 1978.

 Manbalar 

Turkum:Geografiya